**Stručný návod**,

ako postupovať, ak nám budete ochotní darovať svoje 2%.

***\* Ste zamestnanec a ročné zúčtovanie dane za Vás robí zamestnávateľ.***

1. Do **15. 02. 2021** požiadajte zamestnávateľa o vykonanie ročného zúčtovanie zaplatených preddavkov na daň.

2. Požiadajte zamestnávateľa, aby Vám vystavil ***„Potvrdenie o zaplatení dane“.***

3. Z tohto potvrdenia si viete zistiť dátum zaplatenia dane a vypočítať 2% z Vašej zaplatenej dane – to je maximálna suma, ktorú môžete v prospech prijímateľa poukázať. Táto suma však musí byť minimálne 3,32 €.

4. Stiahnite si a vyplňte ***„Vyhlásenie o poukázaní 2% z dane***“, v ktorom sú už vyplnené údaje o prijímateľovi *(možno stiahnuť aj na našej web stránke).*

5. Obe tieto tlačivá *(Vyhlásenie spolu s Potvrdením)* doručte *(osobne alebo poštou)* do **30. apríla 2021** na **daňový úrad** podľa miesta Vášho bydliska.

***\* Ak si podávate daňové priznanie sami.***

1. Riadne vyplňte daňové priznanie.

2. Vypočítajte si Vaše 2% z dane z príjmov fyzickej osoby – to je maximálna suma, ktorú nám môžete poukázať, minimálne však 3,32 €.

3. V daňovom priznaní pre fyzické osoby sú už uvedené kolónky na poukázanie 2% z dane v prospech jedného prijímateľa *(typ A VIII. Oddiel priznania, typ B XII. Oddiel priznania)*. Údaje, ktoré potrebujete do daňového priznania uviesť sú:

Obchodné meno alebo názov: **Občianske združenie Náš kostol**

Sídlo: **Ulica Botanická 8547/52, 917 08 Trnava**

Právna forma: **Občianske združenie**

Identifikačné číslo (IČO): **52893154**

4. Riadne vyplnené daňové priznanie doručte v lehote, ktorú máte na podanie daňového priznania *(zvyčajne do 31. 04. 2021)* na daňový úrad podľa Vášho bydliska.

***\* Postup pre právnické osoby:***

1. Riadne vyplňte daňové priznanie.

2. Vypočítajte si Vaše 2% z dane z príjmov právnickej osoby – to je maximálna suma, ktorú nám môžete poukázať (najmenej však 8,30 €).

3. V daňovom priznaní pre právnické osoby sú už uvedené kolónky na poukázanie 2% z dane v prospech 3 prijímateľov *(IV. časť priznania)*. Údaje potrebné do daňového priznania sú:

Obchodné meno alebo názov: **Občianske združenie Náš kostol**

Sídlo: **Ulica Botanická 8547/52, 917 08 Trnava**

Právna forma: **Občianske združenie**

Identifikačné číslo (IČO): **52893154**

4. Pokiaľ ste si vybrali viac ako troch prijímateľov, vložte do daňového priznania ďalší list papiera ako prílohu.

5. Riadne vyplnené daňové priznanie doručte v lehote, ktorú máte na podanie daňového priznania na Váš daňový úrad *(zvyčajne podľa Vášho sídla)* a v tomto termíne aj zaplaťte daň z príjmov.

\* Aby ste **nemuseli chodiť** na **daňový úrad,** môžete tieto **tlačivá** (**POTVRDENIE** a **VYHLÁSENIE**) **odovzdať** aj **mne** **osobne** v pastoračnom centre *(príp.* ***poslať poštou*** *na adresu Občianskeho združenia Náš kostol, Ulica Botanická 8547/52, 917 08 Trnava)* a ja ich odovzdám na príslušný daňový úrad. *Vďaka.*

**\* \* \***